ช่วยสรุปเรื่อง "ต้นทุนแฝงในหนังสือที่คนหลายคนอาจจะคิดไม่ถึง" ให้หน่อยค่ะ
ที่จริงแล้ว หนังสือถือว่ามีต้นทุนแฝงอยู่สูงมากที่คนหลายคนอาจจะคิดไม่ถึง ต้นทุนอย่างแรก คือ “ราคาหนังสือ” อันนี้ก็ตรงไปตรงมา ราคายิ่งสูงต้นทุนตรงนี้ก็สูง แต่หนังสือส่วนใหญ่ราคาก็ไม่ได้แพงมาก เพราะฉะนั้นสำหรับคนที่กินกาแฟแก้วละร้อยได้ กินข้าวนอกบ้านมือละ 500 อยู่เรื่อยๆ ต้นทุนราคาหนังสือถือว่าไม่ได้สูงอะไรเลย (ต้องยกไว้ให้สำหรับคนที่ขาดแคลนทุนทรัพย์ ลำพังปะทังชีวิตก็ยากแล้ว ต้นทุนราคาหนังสืออาจจะถือว่าสูงมาก) ต้นทุนอย่างที่ 2 คือ “ต้นทุนเวลา” ซึ่งถือว่าเป็นต้นทุนค่าเสียโอกาสอย่างหนึ่ง หนังสือแต่ละเล่มกว่าจะอ่านจบ อาจจะใช้เวลานั่งอ่านนิ่งๆ 2-3 ชม. หรืออาจจะมากกว่านั้น ซึ่งเวลาตรงนี้เราสามารถเอาไปทำอย่างอื่นได้ ไม่ว่าจะเอาไปทำงานหาเงินมาลงทุนเพิ่ม เอาเวลาไปพักผ่อน ออกกำลังกาย ซึ่งมีผลต่อสุขภาพซึ่งมูลค่าอาจจะสูงจนประเมินมูลค่าไม่ได้ หรือเอาไปใช้เวลากับครอบครัว หรือแม้แต่เอาเวลาไปหาความรู้ทางอื่นไม่ว่าจะเป็นหนังสือเล่มอื่น ไปพูดคุยกับคนที่มีความรู้ หรือการเข้าสัมมนา ฯลฯ ผมมองว่าต้นทุนแฝงด้านเวลานี้จริงๆ แล้วเป็นต้นทุนหลักของหนังสือเลยทีเดียว ในยุคที่หนังสือมีออกมาให้อ่านเป็นจำนวนมาก ถ้าเราอ่านเล่มหนึ่งเราก็อาจจะไม่ได้อ่านอีกเล่มหนึ่ง เพราะมีเวลาจำกัด การเลือกหนังสือที่จะอ่านจึงเป็นสิ่งที่ควรทำ เพราะหนังสือไม่ได้คุ้มค่าน่าอ่านทุกเล่ม ต้นทุนอย่างสุดท้าย คือ “ต้นทุนของการเรียนรู้ในเรื่องที่ผิด” ต้นทุนแฝงอันนี้แหละครับที่เราควรจะให้ความสนใจมากที่สุด หนังสือส่วนใหญ่มีเนื้อหาดีๆที่เป็นประโยชน์ เขียนโดยผู้เขียนที่มีประสบการณ์และความรู้ในด้านนั้นๆอย่างดี ต้นทุนด้านนี้ก็จะเป็นศูนย์ แต่ถ้าเราพลาดไปอ่านหนังสือที่เขียนโดยผู้เขียนที่ไม่ได้มีความรู้จริงในเรื่องนั้นๆ แล้วเราเผลออ่านโดยไม่ได้ตั้งคำถามหรือเราเองก็ไม่มีประสบการณ์มากพอที่จะแยกแยะได้ว่าอะไรควรเชื่อหรือไม่ควรเชื่อ เราก็จะพลาดเก็บเอาความรู้ผิดๆไปใช้ ซึ่งอาจจะสร้างความเสียหายให้เราได้มากอย่างประเมินค่าไม่ได้ ต้นทุนแฝงด้านนี้ก็จะสูงมาก เอาเข้าจริงๆ ที่เขียนมาทั้งหมดไม่ใช่แค่หนังสืออย่างเดียว แต่น่าจะรวมถึงการอ่านหนังสือพิมพ์ นิตยสาร อ่านบทความใน internet (รวมถึงบทความของผมด้วย) แม้แต่การเข้าสัมมนา
ต้นทุนแฝงในหนังสือที่คนหลายคนอาจจะคิดไม่ถึง
1. ราคาหนังสือ ราคายิ่งสูงต้นทุนก็สูง แต่หนังสือส่วนใหญ่ราคาไม่แพง ต้นทุนราคาหนังสือถือว่าไม่ได้สูง
2. ต้นทุนเวลา หนังสือแต่ละเล่มกว่าจะอ่านจบ อาจใช้เวลา 2-3 ชม. หรือมากกว่านั้น ซึ่งเวลาตรงนี้สามารถไปทำอย่างอื่นได้ ในยุคที่มีหนังสือออกมาจำนวนมาก ถ้าอ่านเล่มหนึ่งเราอาจไม่ได้อ่านอีกเล่มหนึ่ง เพราะมีเวลาจำกัด
3. การเรียนรู้ในเรื่องที่ผิด ควรให้ความสนใจมากที่สุด หนังสือส่วนใหญ่มีเนื้อหาเป็นประโยชน์ เขียนโดยผู้เขียนที่มีประสบการณ์และความรู้ในด้านนั้นๆ  ต้นทุนจะเป็นศูนย์ ถ้าเราพลาดไปอ่านหนังสือที่เขียนโดยผู้เขียนที่ไม่ได้มีความรู้โดยไม่มีประสบการณ์มากพอ ก็จะเอาความรู้ผิดๆ ไปใช้ อาจสร้างความเสียหายอย่างประเมินค่าไม่ได้
ความรู้ทางการเงิน